**Anexa 8**

**CONTRACT DE FORMARE**

pentru programul de formare ***PROF IV – Coaching în procesul de predare-învățare-evaluare în context blended-learning***

furnizor Casa Corpului Didactic Mureș, Partener P13 în cadrul proiectului

POCU **”Profesionalizarea carierei didactice – PROF”**

POCU/904/6/25/Operațiune compozită OS 6.5, 6.6, cod SMIS 146587

**Nr.\_\_\_\_\_\_\_\_\_/\_\_\_\_\_\_\_\_\_\_\_\_\_\_**

În conformitate cu dispoziţiile Contractului de finanţare nr. 328111/31.03.2021 încheiat între Ministerul Educației, în calitate de beneficiar, și Ministerul Investițiilor și Proiectelor Europene, în calitate de AMPOCU, precum și ale Acordului de Parteneriat încheiat între Ministerul Educației și Casa Corpului Didactic Mureș, în calitate de Partener 13 în cadrul proiectului, se încheie prezentul contract între:

1. **Părțile contractului**

Casa Corpului Didactic Mureș, cu sediul în Târgu Mureș, str. Victor Babeș, nr. 11, în calitate de Partener 13 în cadrul proiectului ***Profesionalizarea carierei didactice – PROF*** *-* POCU/904/6/25/Operațiune compozită OS 6.5, 6.6, cod SMIS 146587**,** furnizor al programului de formare ***PROF IV – Coaching în procesul de predare-învățare-evaluare în context blended-learning,*** cu durata de 64 ore (componenta sincron - 33 de ore și componenta asincron - 31 de ore), acreditat prin O.M.E. 4740/19.08.2022 cu 16 credite profesionale transferabile (CPT), reprezentată de către Director – prof. FODOR Alexandru-Iosif, Responsabil Local Preuniversitar și COJOCARU Gabriela-Elena - Responsabil financiar în cadrul proiectului, în calitate de prestator, pe de o parte **şi**

**D-na/Dl\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** născut/ă la data de\_\_\_\_\_\_\_\_\_\_\_\_\_\_\_\_, în localitatea\_\_\_\_\_\_\_\_\_\_\_\_\_\_\_\_\_\_\_\_\_jud. \_\_\_\_\_\_\_\_\_\_\_\_\_\_, având numele în certificatul denaștere \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul/ reşedinţa stabil/ă în România, localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_ jud.\_\_\_\_\_\_\_\_\_\_\_\_\_\_\_\_\_\_\_\_\_\_\_, tel\_\_\_\_\_\_\_\_\_\_\_\_\_\_\_\_\_\_,e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ posesor/posesoare a actului de identitate \_\_\_\_ seria \_\_\_\_, nr.\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de beneficiar, participant în grupul țintă al programului de formare ***PROF IV*** - ***Coaching în procesul de predare-învățare-evaluare în context blended-learning,*** cu durata de 64 ore (componenta sincron - 33 de ore și componenta asincron - 31 de ore), acreditat prin O.M.E. 4740/19.08.2022 cu 16 credite profesionale transferabile (CPT), în cadrul proiectului POCU/904/6/25/Operațiunea compozită OS 6.5, 6.6/146587 cu titlul **„Profesionalizarea carierei didactice - PROF”**, pe de altă parte, au hotărât încheierea prezentului contract.

**2. Definiţii**

În prezentul contract următorii termeni vor fi interpretaţi astfel:

a) *contract* – prezentul contract;

b) *beneficiar şi prestator* - părţile contractante, astfel cum sunt acestea denumite în prezentul contract;

c) *preţul contractului* – preţul conform clauzei 5 din prezentul contract;

*d) servicii* - activităţile de formare ce fac obiectul contractului;

e) *forţa majoră* - o împrejurare de fapt, imprevizibilă şi de neînlăturat, care împiedică în mod efectiv şi fără nicio culpă din partea debitorului, executarea obligaţiei contractuale a acestuia

f) *zi* – zi calendaristică; *an* – 365 zile.

**3. Interpretare**

3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. Termenul „zi” ori „zile” sau orice referire la zile reprezintă zile calendaristice dacă nu se specifică în mod diferit.

**4. Obiectul contractului**

4.1. Obiectul contractului constă în derularea, respectiv frecventarea programului de formare ***PROF IV*** - ***Coaching în procesul de predare-învățare-evaluare în context blended-learning***, cu durata de 64 ore (componenta sincron - 33 de ore și componenta asincron - 31 de ore), acreditat prin O.M.E. 4740/19.08.2022 cu 16 credite profesionale transferabile (CPT), în cadrul proiectului POCU/904/6/25/Operațiunea compozită OS 6.5, 6.6/146587 cu titlul **„Profesionalizarea carierei didactice - PROF”***.*

4.2. Programul de formare menţionat la art. 4.1. din prezentul contract are o durată de 64 de ore pentru fiecare participant, din care:

a) componenta sincron - 33 de ore

b) componenta asincron - 31 de ore, care include și evaluarea finală.

4.3. Activităţile care formează obiectul prezentului contract se desfăşoară conform conţinutului aprobat de M.E. - D.G.M.R.U.R.S. - Direcția Formare Continuă, în baza ordinului de acreditare a programului de formare ***„ PROF IV*** - ***Coaching în procesul de predare-învățare-evaluare în context blended-learning”*** nr. 4740/19.08.2022

**5. Preţul contractului**

5.1. Toate costurile privind derularea programului de formare sunt suportate de către prestator, conform Contractului de finanţare nr. 328111/31.03.2021 încheiat între Ministerul Educației, în calitate de beneficiar, și Ministerul Investițiilor și Proiectelor Europene, în calitate de AMPOCU, precum și ale Acordului de Parteneriat încheiat între Ministerul Educației și Casa Corpului Didactic Mureș, în calitate de Partener 13 în cadrul proiectului.

**6. Durata contractului**

6.1. Derularea contractului începe la data de ………………..

6.2. Activităţile de formare se desfăşoară pe durata ……………….. şi decurg conform procedurilor elaborate în cadrul Proiectului **„Profesionalizarea carierei didactice - PROF”**și calendarului/ orarului de formare aprobat.

6.3. Prezentul contract încetează să mai producă efecte la data de ………………...

6.4. Prezenţa cadrelor didactice formabile la activităţile programate este obligatorie.

**7. Obligaţiile părţilor**

7.1. Ministerul Educației în parteneriat cu P13 - Casa Corpului Didactic Mureș - furnizorul programului de formare ***„ PROF IV*** - ***Coaching în procesul de predare-învățare-evaluare în context blended-learning”,*** se obligă:

(a) să presteze serviciile de formare profesională continuă, cu respectarea normelor legale și a metodologiilor în materie, punând accent pe calitatea formării profesionale;

(b) să informeze beneficiarul, într-un termen rezonabil, cu privire la disciplinele şi orarul desfăşurării activităţii de formare şi să comunice, în aceleaşi condiţii, orice modificare a acestora;

(c) să asigure resursele umane, necesare desfășurării activității de formare profesională;

(d) să pună la dispoziţia cadrelor didactice formabile suporturile de curs;

(e) să completeze şi să elibereze Atestatul de formare continuă a personalului didactic, însoţit de Fişa competenţelor şi a disciplinelor din programul de formare continuă;

(f) să declare „eliminat” cadrul didactic formabil care acumulează absenţe nemotivate în proporţie mai mare de 20% din numărul total de ore alocate în sistem față-în față / online sincron;

(g) să asigure evidenţa participării beneficiarului la cursuri;

(h) să acorde consultaţii, prin exeperții din proiect, pe probleme referitoare la conţinutul cursurilor, precum şi consiliere în probleme de organizare şi desfăşurare a activităţilor de formare continuă;

(i) să asigure finalizarea procesului de formare profesională și evaluarea finală a portofoliilor.

7.2. Beneficiarul se obligă:

(a) să frecventeze programul de formare profesională pe întreaga perioadă. Înregistrarea a mai mult de 20% absențe nemotivate din numărul total de ore alocate în sistem față-în față / online sincron conduce la pierderea dreptului beneficiarului de a participa la evaluarea finală; în cazul în care se înregistrează mai mult de 20% absențe nemotivate, beneficiarul are obligația de a restitui toate cheltuielile aferente participării la programul de formare ***„ PROF IV*** - ***Coaching în procesul de predare-învățare-evaluare în context blended-learning”****;*

(b) să participe la activitățile online sincron și asincron;

(c) să respecte prevederile procedurilor elaborate în cadrul proiectului ***PROF IV*** - ***Coaching în procesul de predare-învățare-evaluare în context blended-learning*** şi a celorlalte elemente de legislaţie referitoare la formarea continuă;

(d) să susţină toate probele de evaluare la termenele ce rezultă din planificarea desfăşurării activităţilor aferente derulării programului de formare continuă;

(e) portofoliu de evaluare finală va fi structurat astfel:

**1**) pagina de gardă – semnată de către formabil;

**2)** Un **studiu comparativ** privind raportarea la învățare a elevilor, anterior aplicării la clasă a uneia dintre cele 4 programe de tip CDS/a unor elemente de programă și în timpul aplicării.

sau

Un **studiu de caz** privind importanța utilizării platformelor de învățare în dezvoltarea formatului blended-learning, în procesul educațional.

sau

O **analiză de impact** asupra aplicării formatului blended-learning în învățare sau al utilizării tehnologiei digitale, în activitatea la clasă, asupra rezultatelor școlare ale elevilor.

sau

**Elaborarea unui portofoliu de activități (minimum 3 activități)** de asigurare a incluziunii elevilor în grupa/clasa de elevi prin utilizarea tehnologiei digitale în predare-învățare-evaluare și prin asigurarea desfășurării activităților didactice la clasă în format blended-learning (se pot utiliza exemple de bună practică, analize/studii de caz, focalizate pe elevi/grupuri de elevi aflați/aflate în situații de vulnerabilitate: copii/elevi aparținând comunității rommă, copii/elevi școlarizați la domiciliu sau în spitale, sau aflați în perioadă de recuperare post intervenții medicale, copii/elevi cu cerințe educaționale speciale, copii/elevi aflați în risc de abandon școlar etc;

**3)** Chestionare completate de către formabil, referitoare la domeniul formării în cariera didactică/formarea de tip mentoral/profilul de competență al cadrului didactic, elaborate la nivelul Ministerului Educației:

- Chestionarul nr. 1- Profilul profesorului modern - completat de către formabili la începutul activităților de formare, parte a cercetării ce se defășoară în cadrul proiectului national POCU 140783 "Start în carieră prin master didactic!" în care Ministerul Educației este beneficiar; completarea acestui chestionar este asociată unei sesiuni online asincron, de 2 ore, din cele 4 ore alocate Activitătilor practice din planul de învățământ;

- Chestionarul nr. 2 - elaborat în cadrul proiectului PROF - vizează profilul de competențe al profesorului, în contextul carierei didactice – completat de către formabili după finalizarea activităților de formare asociate modulelor 1, 2 și 3; completarea acestui chestionar este asociată unei alte sesiuni online asincron, de 2 ore, din cele 4 ore alocate Activitătilor practice din planul de învățământ;

(f) perioada de finalizare a portofoliului de evaluare finală (conform activității de APLICAȚII – 4 ore online asincron) prevăzută în Calendarul/schema orară a activităților de formare;

(g) trimiterea portofoliului de evaluare finală: la maxim două zile după activitatea APLICAȚII – 4 ore online asincron prevăzută în Calendarul/schema orară a activităților de formare;

(h) modalitatea de transmitere a portofoliul de evaluare finală: Portofoliul de evaluare finală se încarcă în Classroom, în secțiunea special creată de către formatori cu denumitea Portofoliu evaluare finală, într-un singur document (Word și PDF), denumit astfel:

*Nume\_Prenume\_ Portofoliu\_evaluare\_finală\_PROF\_IV\_P13\_CCDMS\_Seria…\_Grupa…*

(i) să anunţe la secretariatul instituţiei, dacă este cazul, orice schimbare în privinţa funcţiei didactice, modului de încadrare sau a datelor de contact, care ar putea interveni pe durata participării la programul de formare continuă, pentru a evita disfuncţionalităţi de comunicare sau inadvertenţe în completarea actelor;

(j) să prezinte documentele cu caracter personal necesare încheierii prezentului contract, conform solicitării prestatorului şi să-şi asume răspunderea cu privire la veridicitatea datelor declarate;

(h) să ridice de la secretariatul instituţiei actele de finalizare ale programului pe care l-a frecventat şi finalizat.

**8. Răspunderea contractuală**

Nerespectarea clauzelor prezentului contract, neexecutarea sau executarea necorespunzătoare a contractului atrage răspunderea contractuală, civilă, conform legii.

**9. Forța majoră**

9.1. Forța majoră exonerează părțile de răspundere în cazul în care aceasta este dovedită în condițiile legii.

9.2. Partea care, din cauză de forță majoră, nu își poate respecta obligațiile contractuale va înștiința în scris cealaltă parte contractantă, în termen de cel mult 5 zile de la data încetării situației de forță majoră.

**10. Soluționarea litigiilor**

10.1. Părțile contractante vor depune toate diligențele pentru rezolvarea pe cale amiabilă a neînțelegerilor ce se pot ivi între ele cu ocazia executării contractului.

10.2. Dacă rezolvarea pe cale amiabilă nu este posibilă, părțile se pot adresa instanței de judecată competente, potrivit legii.

**11. Modificarea, suspendarea şi încetarea contractului**

11.1. Contractul poate fi modificat numai prin acordul de voinţă al părţilor, exprimat prin act adiţional la prezentul contract.

11.2. Părţile pot stabili de comun acord, motivat, suspendarea pe o durată limitată a contractului.

11.3. Prezentul contract poate înceta în următoarele condiţii:

a) prin expirarea termenului şi realizarea obiectului contractului;

b) prin acordul de voinţă al părţilor, cu o notificare prealabilă de 10 zile înaintea începerii programului de formare;

c) prin reziliere;

**12. Clauze speciale**

Părţile contractante pot stabili prin act adiţional şi alte clauze contractuale, dacă acestea nu sunt contrare legii.

**13. Limba care guvernează contractul**

Limba care guvernează contractul este limba română.

**14. Comunicări**

14.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

14.2. Orice document scris trebuie înregistrat atât în momentul transmiterii, cât şi în momentul primirii.

14.3. Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**15. Legea aplicabilă contractului**

Contractul va fi interpretat conform legilor din România.

**16. Clauze finale**

16.1. Prezentul contract reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

16.2. Prezentul contract a fost încheiat într-un număr de 2 exemplare, câte unul pentru fiecare parte contractantă.

| ***P13 - CASA CORPULUI DIDACTIC MUREȘ*** | ***Cursant,*** |
| --- | --- |
| ***Director,*** | ***.....................................................................*** |
| ***prof. FODOR Alexandru-Iosif*** | *(Nume şi prenume)* |
| ***Responsabil Financiar,***  ***Gabriela-Elena COJOCARU*** | ***.............................................................*** |
| *(Semnătura)* |
| ***Consilier Juridic,***  ***Daria DAVIDOV*** |
|  |